section_heading: Razvoj
paragraph_text: Godine 1937. kada je zrakoplov Mitsubishi A5M ušao u službu, Japanska carska mornarice je poslala tvrtkama "Nakajima" i "Mitsubishi" specifikacije za model novog zrakoplova za nosače aviona. Poučena iskustvima iz Kine, mornarice je zahtijevala bolji zrakoplov. Tvrtka "Nakajima" smatrala je zahtjeve neostvarivima te se povukla iz natječaja. Glavni dizajner tvrtke "Mitsubishi", Jiro Horikoshi, smatrao je takav zrakoplovim mogućim ako se uštedi na težini zrakoplova. Zrakoplov je izgrađen na tajnoj aluminijskoj leguri "Extra Super Duralumin" koju je 1936. razvila tvrtka "Sumitomo Metal Industries". Oko pilota, motora i ostalih kritičnih točaka zrakoplova nije bilo oklopa. To je povećalo okretljivost i dolet zrakoplova.